* Kuna kaua-kaua pole juttu olnud Ralfi unest, siis pisut ka sellest. Juba kuu-kaks magab Ralf päeval kaks korda, 11-13 ja 15-17. Kolmandasse õhtusse unne ta lihtsalt ei jäänud enam. Endiselt on tunne, et ta on kl 21 tulevaks ööuneks grammi liiga väsinud, aga ei midagi hullu. Mõni päev seda tunnet ka pole. Ööuni on Ralfil selles mõttes halb, et ta sööb hirmus tihti, aga see ei üllata mind  sugugi. Nii käis ka Lisettega - piima saatel uinumisest kujuneb harjumus ja kuna see on kõige kiirem viis teda magama saada, siis ma jätkan seda ja Ralf arvab, et nii peabki uinuma. Esialgu see minu taluvuspiiri pole ületanud ja öisest söömisest võõrutamist plaanin jaanuaris.